Ako bi trebalo da sažmem 20 godina
svog proučavanja slonova
u jednu rečenicu,
kako bi to izgledalo?
Šta bih mogla da vam kažem?
Rekla bih da su slonovi baš kao i mi!
Šta pod time mislim?
Potrebno je dosta strpljenja
da se bude na terenu
i da se shvate navike
ovih veoma sporih i inteligentnih životinja.
Ali posle nekog vremena, vidite da su nam vrlo slični.
I mislite: "Kako to mogu da kažem?
Pogledajte, oni imaju velike uši,
imaju dugačke noseve.
Kako to mislite da su kao mi?"
U stvari, njihove porodice su vrlo slične našim.
A porodica je izuzetno važna slonovima.
Oni odrastaju u čvrsto vezanim porodicama
i one su velike.
Isto je kao na našim porodičnim skupovima,
gde se sve tetke okupljaju
sa svom hranom koju će da donesu, i planiraju,
a svi dečaci razmišljaju:
"Hoćemo li da igramo igrice?
Hoćemo li da se bijemo?"
Vrlo je slično
i veselo, sa vriskom i cikom. Neverovatno je videti to.
Ali čim imate porodično okupljanje,
kao i na svadbi ili nečem sličnom,
odjednom iskrsne porodična politika
i pojedinci sa nižim statusom na ovoj sceni
ispaljuju strele iz pozadine,
pojedinci sa nižim statusom već znaju svoju stanicu,
oni će da piju na najblatnjavijem delu bare
jer tu je cela porodica i ne mogu piti najbolju vodu
jer je ona rezervisana za članove sa višim statusom.
Ono što je takođe vrlo slično
je to što u grupi imate stare
koje svi poštuju.
Ovo je matrijarh
i druga ženka dolazi
i radi nešto što se zove "surla na usta".
Stavlja svoju surlu u usta
i to je znak poštovanja,
kao rukovanje,
ali takođe je i kao pozdrav.
Ovaj pozdrav se uči u ranom uzrastu.
Ritual i vezivanje u okviru porodice
takođe olakšavaju usklađene aktivnosti.
Ovde imamo mladu ženku čije je mladunče upalo u jarak
i ona ne zna šta da radi, i paniči.
Starija ženka, matrijarh, kaže:
"Nema problema" i izvadi bebu.
U mnogim drugim porodicama nije ovako.
One ne mogu dobro da se usklade,
mlađe ženke ne znaju šta da rade,
ali starije se samo sagnu,
kleknu i izvade bebu.
Ono što je još vrlo slično
je punoletstvo tinejdžera.
Slonova mužjaka uzrasta 12 do 15 godina.
Najveći slon na ovoj fotografiji
je slon koji treba da napusti porodicu.
Postao je suviše veliki,
odraslim ženkama se smučio,
ali je takođe i nezavisan.
Želi da ode i da se igra s momcima.
I onda imate ovo muško društvo,
puno rituala.
Greg je naš dominantni mužjak ovde.
On je u sredini.
On ima veliku grupu koja ga poštuje.
I zanimljivo je kako veoma dobre vođe,
vrlo dobri dominantni pojedinci
znaju kako da zamene šargarepu sa štapom.
Ovaj je majstor u tome,
i postoje druge siledžije
koje žele da naprave svoju malu grupu,
ali ne mogu jer su suviše agresivni.
I tako, kad on nije u blizini,
oni pokušavaju da ubede potčinjene da se priklone njima
i postaju manje agresivni.
Vrlo je zanimljivo videti kako politika igra ulogu
u ovim muškim i ženskim društvima.
A sada, da se vratimo damama.
U srcu porodice imate majku,
možda čak i baku,
njene ćerke, i svo njihovo potomstvo,
muške i ženske mladunce.
Ono što je ovde zanimljivo
je uloga i značaj karaktera.
Svaki matrijarh ima različit karakter.
Ova dva karaktera su zanimljiva,
one su nesigurne,
dok su ove dve druge agresivne.
"Prvo ćemo da napadamo, a onda da postavljamo pitanja."
Onda ima matrijarha koje kažu:
"Zaboravi! Prvo ću da bežim,
a onda da razmišljam kad budemo u grmlju, na sigurnom."
Ali najmudriji matrijarh,
ona koja ima najviše uspeha
po svim istraživanjima,
je ona koja procenjuje opasnost
i odlučuje da li vredi bežati
ili nije toliko opasno.
Biti društven je mnogo važno slonovima
i naravno, na početku,
kao i u ranom detinjstvu,
socijalizacija je vrlo važna.
Zajedničko kupanje, zajedničko jelo, igranje,
rvanje, sve je to veoma važno
za društveni razvoj.
A ko nije pokušao da se trka sa braćom
na putu ka pojilu?
I iz ovih prijateljstava od ranog uzrasta
postanu pravi najbolji prijatelji.
Ove ženke će živeti zajedno celog života.
A ako je u pitanju mužjak, ženke mogu da se poznaju celog života,
ali je zaista važno rano razviti ove veze.
To su veze koje će vas sačuvati kasnije.
Pokazaću vam mali školski scenario.
Ako pogledate šta se dešava ovde,
videćete siledžiju
koji vuče surlu ovog mladunca,
i imamo diplomatu
koji prilazi i kaže:
"Nemoj to da radiš! Prestani!"
I naravno, imamo posmatrača.
Kako dobijete ova tri različita karaktera
u okviru porodice?
Fascinantno je kako su slonovi
zaista kao mi.
Ovo me je zainteresovalo
i pomislila sam: "Šta ako mérite
razliku između karaktera mladunčeta dominantne ženke
i mladunčeta ženke nižeg statusa,
i pogledate šta se dešava tokom njihovog odrastanja."
I tako smo počeli to da radimo.
Vidite ovog mališana sa raširenim ušima
koji vas napada.
Razliku između tog karaktera
i onog koji se povlači,
želi da dodirne majku
i nije siguran šta se tu dešava.
Ali onaj drugi ide napred sa samopouzdanjem.
Počeli smo da posmatramo koliko daleko
će mladunče odlutati od majke,
koliko često se dodiruju,
koliko često započinju igru
i posmatrali smo dominaciju ženki, njihovih majki.
Otkrili smo da se dominantni mladunci
bolje socijalizuju nego mladunci nižeg statusa.
I izgleda da se ne radi o tome
da mladunci nižeg statusa ne vole da se igraju,
već im nije dozvoljeno da uspostave kontakt
sa mladuncima višeg statusa.
Dominantne ženke ih gnječe
i ovo je loša strana,
okej, ličimo na slonove,
oni liče na nas,
u dobrom i lošem
jer takođe ovo isto vidim i kod ljudi
i možda bi trebalo da naučimo nešto iz toga.
Poslednja stvar koju smo otkrili
je da mužjaci rizikuju,
nezavisniji su
i uglavnom provode više vremena van majčine blizine.
I to je isto i u ljudskim društvima,
kao i kod drugih društvenih životinja.
Nadam se da sam vas uverila
da živimo slično kao slonovi
i da slonovi imaju vrlo individualne, trajne osobine
koje smo posmatrali tokom godina.
Siledžija uvek teži da bude siledžija,
osim ako se desi neka društvena promena
i on odluči da je bolje da bude blag
jer u suprotnom neće imati koristi.
I imate nežne džinove
koji će uvek biti nežni.
Mladim mužjacima treba mentorstvo starijih
i ovi nežni džinovi su vrlo dobri
u tome.
Napuštanje porodice je veoma teško za mužjake,
ali prežive i nalaze načina da se izbore s tim.
I za kraj, samo bih htela još da kažem
da pošto su nam tako slični
i imaju te osobine,
nadam se da ćete kada ih vidite na televiziji
ili, ako imate sreće, u prirodi,
možda misliti o njima
kao o posebnim karakterima koji zaslužuju našu pažnju
i našu zaštitu. Hvala vam.